...Püha öö, õnnistud öö!...    laulab telekas kena naishääl.  keeran oma esipaneeli teleka poole,  et vaadata, kes nii kaunilt laulab.  telekas näitab hoopis magavat beebit.  asjakohane ikka.    ...Maga, patuste rõõm!  Maga, patuste rõõm!...    laulab telekas edasi.  hmm?  poleks mu pere kodus,  ma oleks kaasa laulnud.  aga sel kohal pidanuks olema mingid teised sõnad.  ju ma siis ei mäleta nii hästi...    sellega on laul üldse läbi ja  ekraanile ilmub midagi sellist:         tüng!  nojah.  ma vana küünik ja nihilist,  täiesti  mittekristlik element,  mind tabas see pampersi logo nii ootamatult,  et ma lihtsalt naerma puhkesin.    aga küsimus tekkis ikka:  et kuidas suhtuvad tõsised kristlased sellesse,  et Jeesus Kristuse sünnist pajatava lauluga  reklaamitakse jõululaupäeva õhtul pabermähkmeid?  justkui pühaduseteotamine...  või kuidagi kohatu...  või olen ma liiga peenetundeliseks muutunud?